সুজিতা সিন্হা ॥ যার বদৌলতে আমরা একটি স্বাধীন ভূখন্ড, একটি জাতীয় পতাকা ও একটি জাতীয় সঙ্গীত পেয়েছি তিনি আর কেউ নন-মহান স্বাধীনতার মহানায়ক, বাংলাদেশ রাষ্ট্রের স্থপতি জাতির পিতা বঙ্গবন্ধু শেখ মুজিবুর রহমান। তিনি মিশে গিয়েছিলেন এই বাংলার জল-হাওয়া মাটির সাথে। তার শরীর থেকে বের হতো বাংলার সোঁদা মাটির গন্ধ। তাই বঙ্গবন্ধু ও বাংলাদেশ সমার্থক হয়ে গেছে আমাদের কাছে। ১৯৭৫ সালের ১৫ আগষ্ট এদেশীয় কতিপয় দানবের হাতে এই মহানায়কের জীবনাবসান হয়। পরিবারের অন্যান্য সদস্যদের সাথে। কিন্তু দানবেরা হয়তো ভাবতে পারেনি শারীরিকভাবে বঙ্গবন্ধুকে মেরে ফেললেও তিনি অমর রয়ে যাবেন এদেশের প্রতিটি দেশ প্রেমিক মানুষের হৃদয়ে।